OpenLLM-France/wikimedia huggingface dataset:
# Sixto Romo Mendieta

Sixto Romo Mendieta (m. 1940) va ser un polític i sindicalista espanyol.

## Biografia

Oriünd de la localitat de Sacedón, era militant del Partit Socialista Obrer Espanyol (PSOE) i de la Unió General de Treballadors (UGT). Al maig de 1936 va assumir l'alcaldia de Sacedón, càrrec que hauria exercit almenys fins a 1937. Després de l'esclat de la Guerra civil va passar a formar part del comissariat polític de l'Exèrcit Popular de la República, exercint com a comissari de la 110a Brigada Mixta. Al final de la contesa va ser fet presoner per l'Exèrcit franquista i empresonat.
Jutjat i condemnat a mort, va ser afusellat a Guadalajara l'11 de juliol de 1940, als 44 anys.

## Referències

* ↑ Jesús Mercado Blanco, M.ª Jesús Moya Benito, Antonio Herrera (2003). Historia de Sacedón. Patrimonio y costumbres, AACHE, pág. 157
* ↑ Santiago Álvarez (1989). Los comisarios políticos en el Ejército Popular de la República, Ediciós do Castro, pág. 182
* ↑ Carlos Engel (1999). Historia de las Brigadas Mixtas del Ejército Popular de la República, Almena Ediciones, pág, 100
# Sixto Mir Baldrich

Sixto Mir Baldrich (Vinaròs 1902 - Sant Carles de la Ràpita 1958) va ser un músic valencià.
S'inicià com a trompetista i després passà a ser compositor i professor. Fou director de la banda de la Societat Musical La Unió Filharmònica de Sant Carles de la Ràpita des de 1947 fins a la seva mort el 1958.
El 2017 s'inaugurà l'Auditori Municipal Sixto Mir, en honor seu, a Sant Carles de la Ràpita.

## Referències

* ↑ «Les bandes de música a Sant Carles de la Ràpita a partir del segle xix». UAB, 2016. [Consulta: 8 novembre 2020].
* ↑ Aja, Dani Sainz De. «La Ràpita inaugura el nou i esperat Auditori Municipal Sixto Mir», 15-07-2017. [Consulta: 8 novembre 2020].
* ↑ «L'auditori de la Ràpita portarà el nom de Sixto Mir». Arxivat de l'original el 2020-11-15. [Consulta: 8 novembre 2020].
# Steve Meyer

Steve Meyer (21 de març de 1984, Johannesburg) és un jugador de rugbi sud-africà. Des de la temporada 2006-2007 juga a l'USAP de Perpinyà. Va destacar en l'equip juvenil dels Natals Sharks, els Wildebeest, tot i que posteriorment només va jugar dues vegades a la Currie Cup amb el primer equip per culpa de les lesions que han frenat la seva progressió.

## Enllaços externs

* Fitxa a itsrugby.fr (francès)
* Fitxa a l'USAP Arxivat 2007-10-14 a Wayback Machine. (francès)
# Steve Miller Band

Steve Miller Band és un grup de música rock format el 1967 a San Francisco (Califòrnia). El líder del grup és Steve Miller, que toca la guitarra i fa la veu principal.

## Història

El 1965, l'Steve Miller i el teclista Barry Goldberg van fundar un grup anomenat Goldberg-Miller Blues Band amb el baixista Shawn Yoder, el guitarrista Craymore Stevens i el bateria Lance Haas quan es traslladaren a Chicago per tocar blues. Després de signar amb la discogràfica Epic Records, van tocar a diferents clubs de Chicago. També van aparèixer a la sèrie televisiva Hullbaloo, amb els Four Tops i les Supremes i van estar tocant a un club de Manhattan. Amb Miller, l'únic disc gravat fou l'àlbum de deu cançons Blowing My Mind el 1966.
Miller va deixar el grup per anar a San Francisco on estava naixent l'escena del psicodèlic. Allà hi va formar el grup Miller Blues Band que, en firmar el contracte amb Capitol Records el 1967, va escurçar el nom per Steve Miller Band. El grup, format per en Miller, el guitarrista James Cooke, el baixista Lonnie Turner, i el bateria Tim Davis (que va ser reemplaçat per Lance Haas), feren de teloners de Chuck Berry en una actuació a Fillmore West, que va ser gravat com a àlbum en directe. El guitarrista Boz Scaggs va formar part del grup poc després de tocar al Monterrey Pop Festival al juny. El maig de 1968, quan estaven a Anglaterra, van gravar l'àlbum de debut Children of the Future. L'àlbum no va tenir gaire èxit ni entrà al Top 100, però en destacaren la cançó estrella "Baby's Calling Me Home" i el número funky blues "Steppin' Stone". Per acabar l'àlbum hi ha una versió més tranquil·la de la cançó estàndard "Key To The Highway". El segon àlbum del grup, Sailor, que va sortir l'octubre, va pujar fins al número 24 de la llista Billboard. L'èxit incloïa els senzills "Livin' In The USA", "Lucky Man" i les cançons de Boz Scaggs "Overdrive" i "Dime-A-Dance Romance"

## Top 40 de senzills de la llista Billboard

| Any | Senzill | Estats Units Hot 100 |
| 1973 | "The Joker" | 1 |
| 1976 | "Take the Money and Run" | 11 |
| 1976 | "Rock'n Me" | 1 |
| 1977 | "Fly Like an Eagle" | 3 |
| 1977 | "Jet Airliner" | 8 |
| 1977 | "Jungle Love" | 23 |
| 1977 | "Swingtown" | 17 |
| 1981 | "Heart Like a Wheel" | 24 |
| 1982 | "Abracadabra" | 1 |

## Premis

* Premi ASCAP, l'any 2008.
* El grup aconseguí una estrella al passeig de la Fama a Hollywood.
* El bateria que va formar el grup, Lance Haas, guanyà el premi Wisconsin "Teacher of the Year" el 1993.

## Referències

* ↑ «Steve Miller Band». rateyourmusic.com. [Consulta: 13 novembre 2008].
* ↑ «Artist Direct Goldberg-Miller Blues Band Biography». Arxivat de l'original el 2009-07-31. [Consulta: 8 desembre 2010].
* ↑ Chuck Berry news
* ↑ ASCAP to honor Steve Miller and Lionel Richie
# Sukhodilsk

Sukhodilsk (en ucraïnès: Суходільськ, en rus: Суходольск, Sukhodolsk), és una ciutat del municipi de Sorokine de la província de Luhansk a Ucraïna, situada actualment a zona autoproclamada República Popular de Luhansk de la Rússia. El 2021 tenia 20.474 habitants.
Des del 2014, Sukhodilsk està sota el control efectiu de l'autoproclamada República Popular de Luhansk.

## Demografia

Llengua nativa segons el cens d'Ucraïna de 2001:
* Rus 92,4%
* Ucraïna 7,3%
* Belarús 0,1%

## Referències

* ↑ «Численность населения по состоянию на 1 октября 2015 года по Луганской Народной Республ ике» (en russian). Luhansk People's Republic. Arxivat de l'original el 4 febrer 2016. [Consulta: 21 desembre 2015].
* ↑ «Home». ukrcensus.gov.ua.
# Sukhodol

Sukhodol (en rus: Суходол) és un poble de l'óblast de Kursk, a Rússia, que en el cens del 2010 tenia 37 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Soane Patita Paini Mafi

Soane Patita Paini Cardinal Mafi (Nuku'alofa, Tonga, 19 de desembre de 1961) és el quart bisbe catòlic de Tonga. Als 53 anys, el 14 de febrer de 2015, va ser creat pel Papa Francesc com el primer cardenal de Tonga i esdevingué el membre més jove del Col·legi de Cardenals, amb el títol de Cardenal prevere de Santa Paola Romana.

## Biografia

Mafi va néixer en el si d'una família molt catòlica. El seu pare i el seu avi havien estat catequistes. Va créixer a Tonga i, de jove, formà part d'un grup parroquial a Kolofo'ou, prop de la capital Nuku'alofa, a l'illa principal de Tongatapu. Estudià pel sacerdoci al Seminari Regional del Pacífic a Suva (Fiji). Va ser ordenat prevere el 1991, als 29 anys.

### Sacerdoci

Passà quatre anys de tasca parroquial a l'illa de Ha'apai. El 1995 el bisbe Foliaki el nomenà vicari general de la diòcesi amb només 34 anys; i quan només feia 5 anys que estava ordenat.
Passà tres anys estudiant educació religiosa a Universitat Loyola de Baltimore, graduant-se al 2.000. Llavors va ser destinat durant sis anys a Suva (Fiji), encarregant-se de la preparació dels preveres locals.

### Bisbe

Mafi va ser nomenat bisbe coadjutor de Tonga el juny del 2007, sent consagrat bisbe aquell any. Va succeir el bisbe Soane Lilo Foliaki com a bisbe de Tonga el 18 d'abril de 2008, convertint-se en el primer prevere diocesà en ser bisbe de Tonga (els seus tres predecessors eren membres de la Societat de Maria. Participà en la Tercera Assemblea General Extraordinària del Sínode de Bisbes sobre els Desafiaments Pastorals de la Família en el Context de l'Evangelització, celebrat entre el 5 i el 19 d'octubre. Mafi presideix la Conferència Episcopal del Pacífic des del 2010.

### Cardenal

El 14 de febrer de 2015, el Papa Francesc creà Mafi cardenal amb el títol de Cardenal prevere de Santa Paola Romana. El 13 d'abril de 2015 va ser nomenat membre de la Congregació per a l'Evangelització dels Pobles i del Consell Pontifici Cor Unum pel Desenvolupament Humà i Cristià.

## Honors

    Gran Creu de Cavaller de l'orde de la reina Salote Tupou III – 30 de juny de 2015

## Vegeu també

* Església Catòlica a Tonga

## Referències

* ↑ «Bishop Soane Patita Paini Mafi». Catholic Hierarchy. [Consulta: 5 gener 2015].
* 1 2 Christopher Lamb, "Red hats for a global Church", The Tablet, 8 January 2014 (Retrieved 11 January 2015)
* ↑ «Consistoro Ordinario Pubblico Del 14 Febraio 2015 Assegnazione Dei Titoli E Delle Diaconie Ai Nuovoi Cardinali». [Vatican website] [Consulta: 15 febrer 2015].
* ↑ «Pope Francis appoints 20 new cardinals». [BBC News] [Consulta: 15 febrer 2015].
* 1 2 3 Peter Grace, First-ever cardinal appointed for Tonga", NZ Catholic, 15 January 2015, p. 1.
* ↑ Olsen, Simone «Nomenaments de la Curia Romana per Cardenals d'Oceania». Wel-Com [Wellington], 01-05-2015 [Consulta: 5 maig 2015]. Arxivat 2015-05-05 a Wayback Machine. «Còpia arxivada». Arxivat de l'original el 2015-05-05. [Consulta: 30 agost 2015].(anglès)
* ↑ Articolo

## Enllaços externs

* El cardenal Mafi a catholic-hierarchy.org (anglès)
# Svalbard i Jan Mayen

Svalbard i Jan Mayen (en noruec: Svalbard og Jan Mayen, ISO 3166-1 alfa-2: SJ, ISO 3166-1 alpha-3: SJM, ISO 3166-1 numèric: 744) és una designació estadística, en la qual s'agrupen dos territoris de Noruega amb jurisdiccions separades: Svalbard i Jan Mayen.
L'arxipèlag àrtic de Svalbard es troba totalment sota sobirania noruega emparat en l'estatus especial atorgat en el Tractat de Svalbard, el qual també estableix certes normes i obligacions. Svalbard, per exemple, no és part de l'Acord de Schengen que s'aplica a la resta del país (incloent Jan Mayen) i en aquest territori els immigrants no necessiten visat per a treballar-hi o viure-hi. El territori de Svalbard és administrat per un governador representant del Ministeri de Justícia i Policia.
La remota illa de Jan Mayen és un territori integrat a Noruega i no se li apliquen cap de les consideracions establertes per a Svalbard. Entre 1930 i 1994, Jan Mayen va ser administrada pel governador de Svalbard, però des de 1995 depèn del governador del comtat de Nordland. Des d'aquesta data, Jan Mayen no té cap connexió administrativa amb l'arxipèlag de Svalbard, situat a més de 1.000 quilòmetres de distància.
Tot i les diferències entre l'administració de tots dos estats, l'ISO els considera un sol organisme en la seva llista de codis de països i territoris dependents. Això es deuria al fet que, quan l'ISO va proposar crear un codi especial per a Svalbard, hauria estat el Ministeri de Relacions Exteriors noruec qui hauria proposat d'incloure-hi Jan Mayen.
Existeixen altres classificacions que agrupen tots dos territoris, com ara la Divisió d'estadístiques de les Nacions Unides que té una secció especial per a "Svalbard i Jan Mayen" per no incloure aquestes dades en la secció general de "Noruega".
A més, d'acord amb la llista ISO 3166-1 alfa-2, Svalbard i Jan Mayen comparteixen el codi SJ, reservat com el seu domini d'internet ccTLD, .sj. Tot i això, els residents en els dos territoris fan servir el codi de Noruega, .no, mentre .sj es manté sense ús.

## Referències

* ↑ «ISO - Maintenance Agency for ISO 3166 country codes - English country names and code elements», 08-08-2008. Arxivat de l'original el 2008-08-08. [Consulta: 12 setembre 2016].
* ↑ «Treaty concerning the Archipelago of Spitsbergen, and Protocol [1925 ATS 10]». www.austlii.edu.au. [Consulta: 12 setembre 2016].
* ↑ «Al Jazeera English - News», 16-12-2010. Arxivat de l'original el 2010-12-16. [Consulta: 12 setembre 2016].
* ↑ Cahoon, Ben. «Norway». www.worldstatesmen.org. [Consulta: 12 setembre 2016].
* ↑ «Home». www.unece.org. [Consulta: 12 setembre 2016].
* ↑ «Redirect to New Website - Dag Hammarskjöld Library - Research guides». www.un.org. [Consulta: 12 setembre 2016].
* ↑ «Svalbard and Jan Mayen Territories». www.statoids.com. [Consulta: 12 setembre 2016].
* ↑ «Norid: .bv and .sj domains are not in use», 07-02-2009. Arxivat de l'original el 2009-02-07. [Consulta: 12 setembre 2016].
# Sympetrum flaveolum

Sympetrum flaveolum és una espècie de la família Libellulidae distribuït principalment per Europa i Àsia. Les nimfes es desenvolupen en l'aigua estancada, generalment en pantans.Emigra al Regne Unit més d'unes 10.000 libèl·lules aproximadament cada 20 anys, per deixar cries, perquè la colònia sigui molt més gran, encara que no perduren molt temps i moren, la seva última visita al Regne Unit va ser l'any 1995, durant el mes d'agost. Aquesta libèl·lula és molt sensible, principalment en el darrere i en les ales, (en la part que les ales s'uneixen al tors té una gran coloració groga i/o ataronjada. En algunes zones protagonitza invasions (principalment a l'est i sud d'Europa), llocs on el nombre d'individus poden fluctuar molt segons la temporada.

## Referències

* 1 2 3 «Sympetrum flaveolum» (en anglès). IUCN Red List. Kalkman, V.J. 2014. [Consulta: 30 agost 2015].
# Sympecma

Sympecma és un gènere d'odonats zigòpters de la família Lestidae. La coloració general és marronosa. Són els únics odonats que passen l'hivern en estat adult.
El gènere conté les espècies següents:
* Sympecma fusca (Vander Linden, 1820) – Cavallet d'hivern comú. És l'única espècie present als Països Catalans. També habita a l'Europa central, meridional i oriental, fins a l'Àsia central. També al Nord d'Àfrica.
* Sympecma gobica (Förster, 1900) – Espècie present en algunes parts de l'Àsia central.
* Sympecma paedisca (Brauer, 1877) – Espècie present en algunes parts de l'Europa central i oriental i Àsia.

## Referències

* ↑ Dijsktra, Klaas-Douwe B.; Lewington, Richard. Guía de campo de las libélulas de España y de Europa (en castellà). Omega, 2014. ISBN 978-84-282-1602-9
* ↑ Martin Schorr, Martin Lindeboom, Dennis Paulson.
* ↑ «Checklist of UK Species». British Dragonfly Society. [Consulta: 28 maig 2011].
# Sympathy for mr. Vengeance

Sympathy for mr. Vengeance és una pel·lícula del 2002 dirigida pel cineasta sud-coreà Park Chan Wook i amb guió de Park Chan-wook, Lee Jae-sun, Lee Mu-yeong i Lee Jong-yong. Es tracta de la primera part sèrie cinematogràfica de la trilogia de la venjança composta per les pel·lícules Sympathy for mr. Vengeance (2002), Oldboy (2003) i Sympathy for lady Vengeance (2005). Sympathy for Mr. Vengeance no va sortir bé comercialment en el seu llançament inicial a Corea del Sud,i ha obtingut crítiques diverses. Malgrat això, va guanyar diversos premis. És la primera entrega de la temàtica Vengeance Trilogy del director Park, i la segueixen Oldboy (2003) i Lady Vengeance (2005).

## Referències

* ↑ Phillips, Michael. «Elegant facade hides dark heart». Chicago Tribune, 09-09-2005.
# Stereo Total

Stereo Total és un grup musical berlinès format per la francesa Françoise Cactus (nascuda Françoise Van Hove) i l'alemany Brezel Göring (també conegut com a Friedrich von Finsterwalde, nascut Friedrich Ziegler). Altres membres que han format part d'aquest projecte són Angie Reed, San Reimo, Iznogoud (anomenat com el personatge d'un còmic francès creat per Jean Tabary i René Goscinny) i Lesley Campbell.

## Biografia

Es van formar l'any 1991, i segueixen en actiu, bé que avui en dia en forma de duet, i ambdós membres tenen projectes musicals en solitari, i en el cas de Cactus, també en el camp de les arts plàstiques i la literatura.
La seva música, tot i que difícil de definir, llevat de la seva sincera manca de pretensions, es podria descriure com una barreja eclèctica i còmica (o paròdica) de gèneres electrònics i música pop amb un toc punk, afegint-hi lletres absurdes i amb una clara vocació kitsch, o com dirien ells mateixos "40% chanson, 20% rock and roll, 10% punk rock, 3% seqüenciador DAF, 4% Jacques Dutronc-Rhythmique, 7% Brigitte Bardot i Serge Gainsbourg, 1,5% cosmonauta, 10% sintetitzadors veritablement vells, 10% Amiga-sampling de 8 bits, 10% amplificador de transistors, 1% instruments molt cars i avançats".
Deixant de banda les seves creacions originals, algunes de les seves cançons són reinterpretacions de composicions pop, rock o soul ja existents. Seguint aquesta línia, varen fer una versió pop del conegut tema electro rap "Push it", de Salt-N-Pepa. Stereo Total són un conjunt veritablement poliglot, ja que canten habitualment en alemany, francès i anglès, i fins i tot en altres llengües com el japonès o el turc.
Durant l'any 2002 han estat teloners del grup garage novaiorquès The Strokes, el qual els va donar a conèixer als Estats Units. L'estiu del mateix any van ser convidats al festival de l'orgull gai a Islàndia. La companyia Sony va fer servir una de les seves cançons, "I love you, Ono", extreta del seu àlbum "Total Pop", per l'anunci de la Handycam a la televisió europea durant el mes de juny de 2005. De manera similar, a Suècia, la companyia de telecomunicacions 3 va fer servir "L'Amour à trois", versió en francès de la seva cançó en llengua alemanya "Liebe zu Dritt", en una de les seves campanyes publicitàries durant la tardor de 2005.

## Discografia

* 1995 - Oh Ah!
* 1997 - Monokini
* 1998 - Juke-box Alarm
* 1999 - My Melody
* 2001 - Musique Automatique
* 2002 - Total Pop (recopilatori)
* 2005 - Do the Bambi
* 2006 - Discotheque (disc remix)
* 2007 - Party anticonformiste - The Bungalow Years
* 2007 - Paris-Berlin
* 2009 - No controles (versions en castellà)
* 2010 - Baby Ouh!

## Enllaços externs

* (anglès)(alemany) Lloc web oficial de Stereo Total
* (francès)(anglès) Fansite del grup, en francès i en anglès
* (francès) Pàgina en francès sobre el grup
# Synasellus brigantinus

Synasellus brigantinus és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J.M., 1959. Le genre Synasellus et ses especes. Publicações do Instituto de Zoologia "Dr Augusto Nobre" 71:1–72.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Draillant

Draillant és un municipi francès situat al departament de l'Alta Savoia i a la regió d'Alvèrnia-Roine-Alps. L'any 2007 tenia 644 habitants.

## Demografia
### Població

El 2007 la població de fet de Draillant era de 644 persones. Hi havia 233 famílies de les quals 42 eren unipersonals (23 homes vivint sols i 19 dones vivint soles), 55 parelles sense fills, 113 parelles amb fills i 23 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 293 habitatges, 238 eren l'habitatge principal de la família, 47 eren segones residències i 8 estaven desocupats. 273 eren cases i 18 eren apartaments. Dels 238 habitatges principals, 203 estaven ocupats pels seus propietaris, 31 estaven llogats i ocupats pels llogaters i 4 estaven cedits a títol gratuït; 1 tenia una cambra, 8 en tenien dues, 21 en tenien tres, 83 en tenien quatre i 125 en tenien cinc o més. 222 habitatges disposaven pel capbaix d'una plaça de pàrquing. A 91 habitatges hi havia un automòbil i a 136 n'hi havia dos o més.

## Economia

El 2007 la població en edat de treballar era de 408 persones, 317 eren actives i 91 eren inactives. De les 317 persones actives 305 estaven ocupades (168 homes i 137 dones) i 13 estaven aturades (9 homes i 4 dones). De les 91 persones inactives 28 estaven jubilades, 34 estaven estudiant i 29 estaven classificades com a «altres inactius».

### Ingressos

El 2009 a Draillant hi havia 267 unitats fiscals que integraven 710 persones, la mediana anual d'ingressos fiscals per persona era de 22.306 €.

### Activitats econòmiques

Dels 20 establiments que hi havia el 2007, 7 eren d'empreses de construcció, 4 d'empreses de comerç i reparació d'automòbils, 2 d'empreses d'hostatgeria i restauració, 1 d'una empresa immobiliària, 3 d'empreses de serveis i 3 d'empreses classificades com a «altres activitats de serveis».
Dels 9 establiments de servei als particulars que hi havia el 2009, 1 era un taller de reparació d'automòbils i de material agrícola, 2 paletes, 1 guixaire pintor, 2 fusteries, 1 lampisteria, 1 electricista i 1 perruqueria.
L'únic establiment comercial que hi havia el 2009 era una gran superfície de material de bricolatge.

## Equipaments sanitaris i escolars

El 2009 hi havia una escola elemental.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
* Résumé statistique Fitxa resum de dades estadístiques de Draillant a l'INSEE.
* Évolution et structure de la population Fitxa amb el detall de dades de Draillant a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Antilophia

Antilophia és un gènere d'ocells de la família dels píprids (Pipidrae). Les dues espècies habiten en zones de selva humida del Brasil i zones limítrofes del Paraguai i el Perú.

## Llista d'espècies

S'han descrit 2 espècies dins aquest gènere:
* Antilophia bokermanni - manaquí d'Araripe.
* Antilophia galeata - manaquí de casc.

## Referències

* ↑ Classificació dels píprids a ZOONOMEN Rev. 05-08-2010
# Shafiqa Quraishi

Shafiqa Quraishi (Afganistan) és una activista pels drets de les dones afganes. Es va graduar a l'Acadèmia de Policia el 1982. Des de 2010 és coronela de policia i directora de Drets de Gènere, Drets Humans i Infància en el Ministeri de l'Interior de l'Afganistan. Va fundar i dirigir un grup de treball sobre l'Estratègia Nacional de Reclutament de Gènere de l'Afganistan, amb l'objectiu que cinc mil dones treballessin al Ministeri de l'Interior per millorar-lo i posar-lo al servei de les dones de l'Afganistan. També va treballar per obtenir més beneficis per a les dones treballadores com l'atenció infantil, l'assistència sanitària, la cura de maternitat, la seguretat i la capacitació. Va aconseguir millorar la situació de moltes dones que treballaven en la Policia Nacional afganesa que havien estat aprovades durant anys. A partir de 2011 és la policia més veterana de l'Afganistan. Quraishi va deixar de treballar mentre els talibans van estar al poder a l'Afganistan, des de mitjan dècada de 1990 fins a 2001. El 2010 va rebre el Premi Internacional Dona Coratge.

## Referències

* 1 2 2010 International Women of Courage Award
* ↑ «Quraishi, Col Shafiqa Mrs.». afghan-bios. [Consulta: 3 juliol 2018].
* 1 2 Colonel Shafiqa Quraishi of Afghanistan | IIP Digital
* 1 2 Afghan Women Wary Of Overtures To Taliban : NPR
* ↑ «For Afghan female cops, fight starts at home – USATODAY.com». Arxivat de l'original el 2019-11-12. [Consulta: 3 juliol 2018].